Filmda suratga tushish uchun homiladorligini yashirishga majbur bo‘lgan Gollivud aktrisalari

Bu ayollar haqiqiy qahramonlardir, chunki ular suratga tushish vaqtida homilador bo‘lishiga qaramay murakkab sahnalarda ham qatnashishga tayyor edi, deb yozadi “Lisa.ru”.

 Keyt Uinslet

2013-yilda Keyt “Divergent” franshizasining birinchi qismida suratga tushishni boshlagan — o‘sha paytda u homilador edi. Biroq aktrisa suratga tushish jarayonini to‘xtatishni va u bilan ishlashdan bosh tortishlarini istamadi, shuning uchun dastlab o‘zining holatidagi o‘zgarishni yashirdi.
“Men filmda suratga tushishni boshlaganimda homilador edim, shuning uchun liboslar kattalashib borayotgan qoringa moslashtirilishi kerak edi. Suratga olish davrining oxiriga kelib, kostyum dizaynerlari meni biroz yoqtirmay qoldi”, — deb eslaydi aktrisa.
Emili Blant

2013-yilda yana bir aktrisa — Emili Blant ham homiladorligini bilib qoldi. Bu “O‘rmondan uzoqroq” filmida suratga tushish shartnomasini imzolashdan biroz oldin sodir bo‘ldi. Aktrisa film ijodkorlariga hech narsa aytmadi, chunki u ishini yo‘qotishni xohlamadi.
Biroq u o‘zini yomon his qila boshlaganida, hammasini aytishga qaror qildi. Rejissor Rob Marshall bu yangilikdan hayratda qoldi va hatto ranjidi ham, chunki u sezdirmasdan Emilini qanday suratga olishni bilmasdi. Biroq kostyum dizaynerlari va boshqa aktyorlarning yordami tufayli Blantning homiladorligi kadrda sezilmadi.
Xolli Berri

Xolli “G‘aroyib odamlar: O‘tmishdagi kelajak” filmida rol o‘ynaganida, u uch oylik homilador edi. Avvaliga aktrisa buni hammadan yashirishni xohladi, lekin tor kostyumda vaqt o‘tishi bilan rol ijro etish unga qiyin bo‘lishini tushunib yetdi.
Natijada Berri bilan barcha sahnalar ikki hafta ichida suratga olindi, chunki hamma keyinchalik sezilishi mumkin bo‘lgan qorinni yashirish qiyinlashishidan qo‘rqardi. “Filmga tushish ishlari jadal sur’atda davom etdi. Men bilan barcha sahnalar ikki hafta ichida suratga olindi. Men super qahramon kostyumimni kiyishni to‘xtatgunimcha, hammasini suratga olishga vaqt bor edi”, — dedi Berri.
Ketrin Zeta-Jons

2000-yilda Ketrin “Yo‘l harakati” filmidagi bosh rollardan biriga tasdiqlangan, ammo suratga olish guruhi aktrisaning homiladorligini bilmagan, aks holda uning o‘rniga boshqa aktrisa tanlangan bo‘lar edi. Hammasi ma’lum bo‘lgach, Ketrin rejissorni nafaqat uni loyihada qoldirishga, balki ssenariyni biroz o‘zgartirishga ham ko‘ndirdi.
Keyin aktrisaning qahramoni hech narsani yashirmaslik uchun homilador holatda bo‘lishiga qaror qilindi. Homilador bo‘lishiga qaramay, Zeta-Jons hamma bilan teng ishladi.
Liza Kudrou

Liza homiladorligini “Do‘stlar” serialida suratga tushayotgan vaqtda bilib qoldi. Aktrisa serial bilan abadiy xayrlashishdan qo‘rqdi, shuning uchun homilasini olti oygacha yashirdi.
Kudrou serial ijodkorlariga hammasini aytib berganida, ular ssenariyni qayta yozishga qaror qildi. Unga ko‘ra, Lizaning qahramoni akasining oilasi uchun surrogat ona bo‘lishiga to‘g‘ri keldi va uch egizakni ko‘tarib yurganiga ishontirish uchun aktrisaning qornini kattaroq ko‘rsatishdi.